Na temelju članka 46. Statuta Grada Šibenika („Službeni glasnik Grada Šibenika“, broj 8/10, 5/12 i 2/13), gradonačelnik Grada Šibenika donosi

**R J E Š E N J E**

**o osnivanju i imenovanju Organizacijskog odbora za**

**obilježavanje 180 godina od rođenja Ante Šupuka**

**I.**

 Ovim Rješenjem osniva se Organizacijski odbor za obilježavanje 180 godina od rođenja Ante Šupuka.

**II.**

 U Odbor iz točke I. ovog rješenja imenuju se:

 - dr.med.Željko Burić, gradonačelnik Grada Šibenika, za predsjednika,

 - dr.sc.Ivica Poljičak, državni tajnik Ministarstva kulture RH, za člana,

 - dr.sc.Dragan Zlatović, predsjednik Gradskog vijeća Grada Šibenika, za člana,

 - Paško Rakić, zamjenik gradonačelnika Grada Šibenika, za člana,

 - mr.sc.Željko Krnčević, ravnatelj Muzeja grada Šibenika, za člana,

 - mr.sc.Nataša Mučalo, ravnateljica Državnog arhiva u Šibeniku, za člana,

 - Gojko Lambaša, povjesničar i muzejski kustos u mirovini, za člana.

**III.**

 Predsjednika Odbora u slučaju njegove spriječenosti zamjenjuje član kojeg on ovlasti, te sukladno tome saziva i/ili predsjedava sjednicama, usmjerava rad Odbora i službi koje izvršavaju odluke Odbora, potpisuje zapisnike sjednica kojima predsjedava, te obavlja i druge tekuće poslove i zaduženja u radu Odbora koji su po svojoj naravi u nadležnosti predsjednika, osim potpisivanja ugovora i drugih akata kojima Grad Šibenik stječe prava i obveze iz osnova rada Odbora.

**IV.**

 Zadatak Odbora je izrada Programa proslave i obilježavanja 180 godina od rođenja Ante Šupuka, skrb o njegovu provođenju, kao i imenovanje svih potrebnih radnih i počasnih tijela za njegovu provedbu.

**V.**

 Ovo rješenje objavit će se u „Službenom glasniku Grada Šibenika „.

Klasa: 612-01/17-01/40

Urbroj: 2182/01-05/1-17-1

Šibenik, 5. rujna 2017.

GRADONAČELNIK

Željko Burić, dr. med.